Je Guanfu

Je Guanfu (, dzimis 1980. gada septembrī) ir Ķīnas kosmonauts, Tautas Atbrīvošanas armijas Gaisa spēku lidotājs, pulkvedis.

Je Guanfu piedzima Čendu, Sičuaņas provincē zemnieku ģimenē. Tēvs nomira, kad Guanfu bija 8 gadi.
Je Guanfu dienēja Tautas Atbrīvošanas armijā, bija lidotājs, lidošanas instruktors.

2010. gada oktobrī Je tika ieskaitīts kosmonautu kandidātu vienībā. 2014. gadā viņš saņēma kosmonauta kvalifikāciju.
2021. gada 16. jūnijā viņu apstiprināja Shenzhou 12 dublieru apkalpē.

Pirmo kosmisko lidojumu Je Guanfu sāka 2021. gada 15. oktobrī kā kosmosa kuģa Shenzhou 13 sistēmu operators, dodoties otrajā ekspedīcijā uz orbitālo staciju Tiangong. Stacijā viņš ar diviem kosmonautiem pavadīja sešus mēnešus. Je veica vienu iziešanu kosmosā. Uz zemes kuģa nolaižamais aparāts atgriezās 2022. gada 16. aprīlī.

Otro reizi kosmosā Je Guanfu devās 2024. gada 25. aprīlī, esot kosmosa kuģa Shenzhou 18 komandierim. Orbitālās stacijas Tiangong 7. ekspedīcijā viņš ar diviem kosmonautiem pavadīja vairāk nekā sešus mēnešus. Je veica divas iziešanas kosmosā. Uz zemes kuģa nolaižamais aparāts atgriezās 2024. gada 3. novembrī.

Kosmisko lidojumu kopsavilkums:
 Kosmosa kuģis Starta datums Nolaišanās datums Apkalpes biedri Pozīcija Ilgums Piezīmes Shenzhou 13   Džai DžigansVana Japina Sistēmu operators 182 d 9 h 32 min 2. ekspedīcija uz Tiangong Shenzhou 18   Li ConsLi Guansu Komandieris 192 d 4 h 25 min 7. ekspedīcija uz Tiangong

Iziešanas atklātā kosmosā:
MisijaSlūžu kameraKosmonauti Sākums (UTC)BeigasIlgums Darbība Tiangong 2. ekspedīcija Tianhe Džai DžigansJe Guanfu  10:44 16:55 6 stundas 11 minūtes Uzstādīta ārējā kamera "Panorāmas kamera C", uzstādīta kāju noturēšanas platforma. Pārbaudītas dažādas objektu pārvietošanas metodes ārpus stacijas Tiangong 7. ekspedīcija Wentian Je GuanfuLi Guansu  02:35 10:58  8 stundas 23 minūtes Kosmisko atlūzu aizsardzības pārsega uzstādīšana; aprīkojuma un iekārtu pārbaudes Tiangong 7. ekspedīcija Wentian Je GuanfuLi Cons  07:21 14:51 6 stundas 30 minūtes Mikrometeorīdu aizsardzības ierīču uzstādīšana un ārpuskuģu aprīkojuma un iekārtu pārbaudes

 Ārējās saites 

 Zhai Zhigang Encyclopedia Astronautica 
 Е Гуанфу astronaut.ru 

Kategorija:Ķīnas kosmonauti